Pannekoek Wenke — Whale Coast FM
Klonte? As jy sukkel met klonte, kan jy altyd jou beslag aanmaak en deur ’n voedselverwerker sit om meel-kluitjies te voorkom.
Yskas toe! Laat jou beslag minstens 10 minute tot ’n halfuur in die yskas staan voordat jy begin bak – dis die wag werd. Dit gee enige gluten wat moontlik gevorm het die kans om te ontspan en die resultaat is ’n sagter, minder rubberige pannekoek.
Botter jou pan behoorlik. Voeg altyd ’n ekstra bietjie botter in die pan vir die eerste pannekoek. Onthou om ’n paar druppels olyfolie by jou botter te voeg om te keer dat jou botter bruin brand.
Die pannekoek is reg om om te draai wanneer die bokant nie meer glasig is nie en die buiterand uitdroog en effens verbruin.
Plaas pannekoek op ’n bord met kombuispapier uitgevoer. Moenie pannekoek in ’n toe houer of met ’n deksel bo-oor stoor wanneer jy besig is om die res van die beslag te bak nie. Die hitte veroorsaak stoom wat jou pannekoek sy krakerige rand laat verloor en pannekoeke sit aanmekaar vas.